Dragon Age: Inquisition

Dragon Age: Inquisition er et action-rollespill utviklet av BioWare og utgitt av Electronic Arts. Det er det tredje hovedspillet i Dragon Age-serien, og oppfølgeren til Dragon Age: Origins og Dragon Age II. Spillet ble gitt ut i november 2014 til Microsoft Windows, PlayStation 3, PlayStation 4, Xbox 360 og Xbox One.

Spillet handler om hovedpersonen som blir utvalgt som «Inquisitor» og prøver å løse borgerkrigen på kontinentet Thedas og lukke en mystisk åpning i himmelen kalte «Breach», som slipper løs farlige demoner i verdenen. «Inquisitor»-en blir sett av noen som «den utvalgte» siden karakteren har et merke på hånden sin som gjør han/henne i stand til å lukke «Breach». Spilleren bygger opp inkvisisjonen i et forsøk på å stoppe Corypheus, en gammel «darkspawn», som åpnet bruddet for å erobret Thedas.

Spillestilen i Dragon Age: Inquisition er lik forgjengerne sine og består for det meste av elementer funnet i et typisk action-rollespill. Spillerne kontrollerer den tilpassete karakteren sin, og partnere han/hun møter. De kan overvinne fiender med sverd og magi, gjøre oppdrag, samhandle med ikke-spillbare figurer, og progressere gjennom spillet. Spillere kontrollerer i hovedsak hovedpersonene sine fra tredjepersonssynsvinkel, men et tradisjonelt rollespill top-down-kameravinkel er også tilgjengelig.

Etter utgivelsen av Dragon Age II ble spilleserien sett på av noen som en serie med en «identitetskrise». Som et resultat av dette ville Bioware skape et tredje Dragon Age-spill som kombinerte elementer fra de to første. Etter å ha påbegynt utviklingen av spillet i 2011, ble det offisielt kunngjort på 2013 Electronic Entertainment Expo. Spillets lydspor ble hovedsakelig komponert av Trevor Morris, som erstattet Inon Zur, som komponerte musikken i Dragon Age: Origins og Dragon Age II. Flere nedlastbare innholdspakker ble også utgitt.

Spillestil 
Spilleren kan velge mellom å lage en menneske-, dverg-, alv- eller Qunari- karakter. En kan velge en klasse å spille som, kriger, trollmann eller rouge, og etter dette gi karakteren spesielle ferdigheter etter hvert som han/hun kommer opp i nivå. Karakteren kan som Inquistior mellom annet dømme andres adferd og velge om en skal avrette NPC-er eller ikke.

Mottagelse 

Dragon Age: Inquisition fikk strålende tilbakemeldinger, hvor kritikerne lovpriste historien, stemmeskuespillet, musikken, det detaljerte miljøet og det engasjerende kampsystemet. Spillet fikk likevel en del kritikk for av tekniske problem.

Spillet ble tildelt mange utmerkelser og nominert til flere, inkludert «Game of the Year» og «Best RPG»-priser, blant annet Game Informer, IGN, Electronic Gaming Monthly,  Hardcore Gamer, Gamereactor, SXSW Gaming Awards, Good Game, Game Revolution, Ars Technica, Associated Press, The Escapist, Polygon, Shacknews, The Game Awards, og DICE Awards.

Referanser

Eksterne lenker 
 

Videorollespill
Videospill fra 2014
PlayStation 3-spill
PlayStation 4-spill
Xbox 360-spill
Xbox One-spill
Dragon Age
Videospill utviklet i Canada
D.I.C.E. Awards-vinnere